**Mark C. Fayne** (s. 15. toukokuuta 1987 Nashua, New Hampshire, Yhdysvallat) on yhdysvaltalainen ammattilaisuransa lopettanut jääkiekkoilija. Fayne pelasi urallaan seitsemän kautta NHL-liigassa edustaen New Jersey Devilsiä ja Edmonton Oilersia.

Ura
---

### Seuraura

Fayne pelasi Providence Collegen riveissä yliopistosarja NCAA:ssa neljän kauden ajan vuosina 2006-2010, viimeisellä kaudella hän toimi joukkueen kapteenina. Ennen tätä hänet oli varattu CHL:n varaustilaisuudessa numerolla 222 QMJHL-joukkue Halifax Mooseheadsiin. Fayne ei kuitenkaan Mooseheadsissa pelannut. Neljän NCAA-kauden aikana hän pelasi 139 ottelua tehden niissä 16 maalia ja yhteensä 49 tehopistettä. Lisäksi hän keräsi 105 rangaistusminuuttia.

New Jersey Devils varasi Faynen viidennellä kierroksella vuoden 2005 NHL:n varaustilaisuudessa.

Elokuussa 2010 Fayne teki tulokassopimuksen hänet varanneen Devilsin kanssa. Hän alkoi pelata ammattilaistasolla heti kaudella 2010-2011. Hän ehti pelata 16 ottelua Devilsin AHL-farmiseura Albany Devilsissä ennen kuin hänet nostettiin NHL-kokoonpanoon marraskuussa 2010. Fayne teki ensimmäisen NHL-maalinsa kymmenennessä ottelussaan iskiessään kiekon Phoenix Coyotesin maalivahti Ilya Bryzgalovin selän taakse. Tammikuussa hänet komennettiin takaisin Albanyyn, mutta vain alle viikkoa myöhemmin hänet kutsuttiin takaisin NHL:n puolelle. Fayne pelasi tulokaskaudellaan 19 AHL-ottelua sekä 57 NHL-ottelua. NHL:n puolella hän teki neljä maalia ja yhteensä 14 tehopistettä. 

Seuraavalla kaudella 2011-2012 Fayne pelasi kaikissa Devilsin 82 runkosarjaottelussa. Niissä syntyi neljä maalia sekä 17 tehopistettä. Hän sai pudotuspeleissä tililleen kolme syöttöpistettä pelaamissaan 24 ottelussa, kun Devils eteni Stanley Cup -finaaleihin asti, mutta hävisi mestaruuden Los Angeles Kingsille. Kauden jälkeen Fayne teki Devilsin kanssa kahden vuoden ja keskiarvopalkaltaan 2,6 miljoonan dollarin arvoisen jatkosopimuksen.

Työsulkukaudella 2012-2013 Fayne pelasi 31 ottelua, joissa teki yhden maalin sekä viisi syöttöpistettä. Viimeisellä Devils-kaudellaan 2013-2014 Fayne teki 72 ottelussa neljä maalia ja 11 tehopistettä. Hän istui myös 30 rangaistusminuuttia.

Neljän Devilsin organisaatiossa pelatun kauden jälkeen Fayne siirtyi 1. heinäkuuta 2014 Edmonton Oilersiin, jonka kanssa teki neljän vuoden ja 14,5 miljoonan dollarin sopimuksen. Ensimmäisellä kaudellaan Edmontonissa Fayne pelasi 74 ottelua, joissa teki kaksi maalia sekä kuusi syöttöpistettä.

Fayne aloitti kauden 2015-2016 Oilersissa, mutta hänet tiputettiin 10. joulukuuta siirtolistan kautta AHL:n puolelle farmiseura Bakersfield Condorsiin. 21. joulukuuta hänet nostettiin takaisin NHL-kokoonpanoon.

### Maajoukkueura

Fayne on edustanut maajoukkuetta vain kerran, kun hänet valittiin NHL:n tulokaskautensa jälkeen Yhdysvaltojen joukkueeseen vuoden 2011 maailmanmestaruuskilpailuihin. Hän pelasi turnauksen aikana neljässä ottelussa ja sai niissä yhden syöttöpisteen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Providence College | NCAA | 36 | 5 | 7 | 12 | 43 | - | - | - | - | - |
| 2007–2008 | Providence College | NCAA | 36 | 2 | 4 | 6 | 18 | - | - | - | - | - |
| 2008–2009 | Providence College | NCAA | 33 | 4 | 5 | 9 | 30 | - | - | - | - | - |
| 2009–2010 | Providence College | NCAA | 34 | 5 | 17 | 22 | 14 | - | - | - | - | - |
| 2010–2011 | New Jersey Devils | NHL | 57 | 4 | 10 | 14 | 27 | - | - | - | - | - | MM | 4 | 0 | 1 | 1 | 0 |
|  | Albany Devils | AHL | 19 | 1 | 3 | 4 | 6 | - | - | - | - | - |
| 2011–2012 | New Jersey Devils | NHL | 82 | 4 | 13 | 17 | 26 | 24 | 0 | 3 | 3 | 6 |
| 2012–2013 | New Jersey Devils | NHL | 31 | 1 | 5 | 6 | 16 | - | - | - | - | - |
| 2013–2014 | New Jersey Devils | NHL | 72 | 4 | 7 | 11 | 30 | - | - | - | - | - |
| 2014–2015 | Edmonton Oilers | NHL | 74 | 2 | 6 | 8 | 14 | - | - | - | - | - |
| 2015–2016 | Edmonton Oilers | NHL | 69 | 2 | 5 | 7 | 18 | - | - | - | - | - |
|  | Bakersfield Condors | AHL | 4 | 0 | 1 | 1 | 4 | - | - | - | - | - |
| 2016–2017 | Bakersfield Condors | AHL | 39 | 3 | 14 | 17 | 16 | - | - | - | - | - |
|  | Edmonton Oilers | NHL | 4 | 0 | 2 | 2 | 0 | - | - | - | - | - |
| 2017–2018 | Bakersfield Condors | AHL | 6 | 0 | 1 | 1 | 4 | - | - | - | - | - |
|  | Springfield Thunderbirds | AHL | 39 | 3 | 2 | 5 | 4 | - | - | - | - | - |
| 7 kautta | yhteensä | NHL | 389 | 17 | 48 | 65 | 131 | 24 | 0 | 3 | 3 | 6 | MM | 4 | 0 | 1 | 1 | 0 |
| 4 kautta | yhteensä | AHL | 107 | 7 | 21 | 28 | 34 | - | - | - | - | - |

Lähteet
-------

* Mark Fayne The Internet Hockey Databasessa (englanniksi)
* Mark Fayne Eurohockey-sivustolla (englanniksi)
* Mark Fayne *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Mark Fayne EliteProspects. Viitattu 6.3.2016. (englanniksi)
2. ↑  2004 QMJHL Entry Draft EliteProspects. Viitattu 6.3.2016. (englanniksi)
3. ↑  2005 NHL Entry Draft EliteProspects. Viitattu 6.3.2016. (englanniksi)
4. ↑  NEW JERSEY SIGNS NINE PLAYERS  26.8.2010. New Jersey Devils. Viitattu 6.3.2016. (englanniksi)
5. ↑  Devils recall D Mark Fayne  22.11.2010. New Jersey Devils. Viitattu 6.3.2016. (englanniksi)
6. ↑  Brodeur, Kovalchuk lead Devils past Coyotes  15.12.2010. New Jersey Devils. Viitattu 6.3.2016. (englanniksi)
7. ↑  Defenseman Mark Fayne assigned to Albany (AHL).  3.1.2011. Twitter:  New Jersey Devils. Viitattu 6.3.2016. (englanniksi)
8. ↑  Playing Roster: Tampa Bay Lightning at New Jersey Devils  9.1.2011. National Hockey League. Viitattu 6.3.2016. (englanniksi)
9. ↑  National Hockey League 2011-2012 EliteProspects. Viitattu 6.3.2016. (englanniksi)
10. ↑  Report: Fayne re-signs with Devils  20.7.2012. NHL. Viitattu 6.3.2016. (englanniksi)
11. ↑  Mark Fayne agrees to terms on 2-year deal  20.7.2012. ESPN. Viitattu 6.3.2016. (englanniksi)
12. ↑  Oilers sign Pouliot, Fayne  1.7.2014. ESPN. Viitattu 6.3.2016. (englanniksi)
13. ↑  Defenceman Mark Fayne has cleared waivers.  10.12.2015. Twitter:  Edmonton Oilers. Viitattu 6.3.2016. (englanniksi)
14. ↑  Fayne has also been assigned to the @Condors.  10.12.2015. Twitter:  Edmonton Oilers. Viitattu 6.3.2016. (englanniksi)
15. ↑  Oilers have recalled defenceman Mark Fayne from Condors.  21.12.2015. Twitter:  Edmonton Oilers. Viitattu 6.3.2016. (englanniksi)